Den 40-årige kvinde, der er anholdt i forbindelse med knivstik af hendes samlever, bliver fremstillet i grundlovforhør senere onsdag.

Den 40-årige kvinde, der tirsdag aften blev anholdt i forbindelse med knivstikkeri mod hendes 37-årige samlever, bliver onsdag fremstillet i grundlovsforhør. Tidspunktet og sigtelsen er endnu ukendt. - Sigtelsen kunne være forsøg på manddrab eller grov vold, siger Lars Nørskov, efterforskningsleder ved Nordjyllands Politi til TV2/Nord. Manden, som blev stukket i armen og derefter kørt på sygehuset, er uden for livsfare.